Publication: Magyar Közlöny
Issue: MK-2006-20 (Year: 2006, Number: 20)
Era: 2004-2010
Section: 243/2003. (XII.17.) Korm. rendelet a Nemzeti Alaptanterv kiadásáról, bevezetéséről és alkalmazásáról.)
Paragraph Index: 8745

4. A négy teljesítménytípus értékelése az eltérő alkotóelemeiknek megfelelően sokféle adekvát módon és eszközzel történik. Egyes teljesítménytípusok, mint például a tudás és a képességek értékelésére jól kidolgozott, egzakt, standardizált eszközök és elemző eljárások, úgynevezett méréses módszerek is rendelkezésre állnak. Az értékbeállítódásnak mint a személyiség intim, szubjektív szférájába tartozó tényezőnek a feltárására többnyire közvetett eszközök állnak rendelkezésre, értékelésére kevésbé egzakt („lágy”) módszerek léteznek, esetenként aktuálisan kell megtervezni egyedi eljárásokat. – Az alkotásra való érettség, illetőleg az alkotó képesség megítélése pedig teljesítménytípusonként kidolgozandó (s bizonyos területeken kidolgozott és standardizált) kritériumrendszerek segítségével történhet, de gyakran egyedi „zsűri-szisztéma” kidolgozása válik szükségessé. 2006/20/II. szám II. A saját készítésű értékelő eszközök (tesztek) jellemzése

Source: https://magyarkozlony.hu/hivatalos-lapok/181e01c47f39bd30e518c4a0489cc8bbbeffded6/dokumentumok/9f438c404641f852531e9f174ea6bd1cd948fbb0/letoltes